Οι Δημόσιες Τράπεζες βλαστοκυττάρων είναι οργανισμοί  μη κρατικοί που βρίσκονται σε νοσηλευτικά ή άλλα μη κερδοσκοπικά ιδρύματα κοινωφελούς χαρακτήρα. Συνδέονται με παγκόσμιο δίκτυο δοτών για την εύκολη πρόσβαση των Μεταμοσχευτικών Κέντρων ανά τον κόσμο που ψάχνουν συμβατό μόσχευμα (βλαστοκύτταρα) για έναν ασθενή. Η δωρεά των βλαστοκυττάρων του ομφαλοπλακουντιακού αίματος αποτελεί μια αλληλέγγυα πράξη προς το κοινωνικό σύνολο. Εάν οι περισσότεροι γονείς επιλέξουν να δωρίσουν το ομφαλοπλακουντιακό αίμα του μωρού τους, αντί να πεταχτεί στο μαιευτήριο ή να δεσμευθεί χωρίς ιατρικό λόγο σε ιδιωτικη φύλαξη, τότε θα αυξηθεί το απόθεμα σε μεταμοσχευτικές μονάδες και επομένως θα αυξηθεί η πιθανότητα κάποιος συνάνθρωπός μας να βρει συμβατό μόσχευμα όταν το χρειάζεται. Με αυτόν τον τρόπο επωφελούνται όλοι οι ασθενείς που χρειάζονται μεταμόσχευση αιμοποιητικών βλαστοκυττάρων, είτε είναιι δωρητές έιτε όχι.